b'\n_START_ARTICLE_\nRotorski zrakoplov\n_START_PARAGRAPH_\nRotorski zrakoplov - rotorkraft (ang. Rotorcraft ali Rotary-wing aircraft) je vrsta zrakoplova te\xc5\xbejega od zraka (aerodin), ki proizvaja vzgon z vrte\xc4\x8dimi rotorji. Rotorji so lahko gnani z motorjem, npr. helikopter ali pa se vrtijo zaradi leta skozi zrak (avtorotacija) npr. \xc5\xbeirozmaj._NEWLINE_Obstaja ve\xc4\x8d izvedb rotorskih zrakoplovov:\n_START_SECTION_\nAvto\xc5\xbeiro\n_START_PARAGRAPH_\nAvto\xc5\xbeiro ali \xc5\xbeirokopter: je precej podoben helikopterju, le da uporablja glavni rotor brez pogona za vzgon. Rotor se namre\xc4\x8d vrti zaradi aerodinami\xc4\x8dnega u\xc4\x8dinka zraka skozi lopatice - t. i. avtorotacija. Pogoj za avtorotacijo je premikanje skozi zrak, avto\xc5\xbeiro ne more lebdeti na mestu lahko pa leti zelo po\xc4\x8dasi. Avto\xc5\xbeiro ima motor s propelerjem na repu, ki ga premika naprej.\n_START_SECTION_\n\xc5\xbdirozmaj\n_START_PARAGRAPH_\n\xc5\xbdirozmaj ali rotorski zmaj je podoben avto\xc5\xbeiru, le da \xc5\xbeirozmaj nima nobenega pogona.\n_START_SECTION_\nCiklokopter\n_START_PARAGRAPH_\nCiklokopter ali ciklo\xc5\xbeiro uporablja cikloidne rotorje, ki se vrtijo okrog horizontalne osi in proizvajajo vzgon in potisk.\n_START_SECTION_\nRotorsko letalo\n_START_PARAGRAPH_\nRotorsko letalo Rotorsko letalo ali Flettnerjevo letalo je zrakoplov, ki za vzgon uporablja Magnusov efekt'